በሼክ ኑር ኢማም ግድያ የተጠረጠሩ በመያዛቸው ቤተሰቦቻቸው ደስታቸውን ገለፁ
አዲስ አበባ፤ ሐምሌ 5/2005 (ዋኢማ) –  የእስልምና ሃይማኖት አባት በነበሩት ሼክ ኑር ኢማም ላይ አሰቃቂ ግድያ  ፈፅመዋል ተብለው የተጠረጠሩት ሽብርተኞች በቁጥጥር ስር ውለዋል፡፡የብሄራዊ መረጃና  ደህንነት አገልግሎትና የፌዴራል ፖሊስ የጋራ የፀረ-ሽብር ግብረ ሃይል እንዳለው  ግድያውን በመፈፀም ተሸሽገው ለማምለጥ ሲሞክሩ የነበሩትን ተጠርጣሪዎች ፥  ከደቡብ ወሎ ዞን መስተዳድር ጋር በመሆን ባደረጉት ክትትል ነው በቁጥጥር ስር የዋሉት፡፡ከተያዙት ተጠርጣሪ አሸባሪዎች መካከል የሽብር ጥቃቱን ያቀዱት ፤ ያቀነባበሩትና የመሩት ግለሰቦች በአዲስ አበባና በደሴ ከተሞች ሲያዙ ግድያውን ፈጽሟል ተብሎ የተጠረጠረው ግለሰብ  ከደሴ በመሸሽ አዲስ አበባ ተሸሽጎ ከቆየ በኋላ ሊያመልጥ ሲል ተይዟል፡፡የተጠርጣሪዎቹን መያዝ አስመልክቶም  የሼክ ኑር ቤተሰቦችና የአካባቢው ነዋሪዎች ደስታቸውን የገለፁ ሲሆን ፥ ተጠርጣሪ  ወንጀለኞቹ በፍጥነት ለፍርድ ቀርበው አስተማሪ ፍትህ እንዲያገኙም ጥያቄያቸውን አቅርበዋል ሲል ብሮድካስትንግ ዘግቧል፡፡ ።